กูรูเคาะเป้า INSET สูง 4.40 บ. ชี้กำไรปีนี้ทะลุ 120 ลบ.รับยอดขายโต-บริหารค่าใช้จ่ายเยี่ยม
2 กูรูเคาะราคาเหมาะสม INSET สูงลิ่ว 4.40 บาท ชี้กำไรปีนี้ทะลุ 120 ล้านบาท รับยอดขายโต รวมถึงบริการค่าใช้จ่ายได้อย่างมีประสิทธิภาพ
2 กูรูเคาะราคาเหมาะสม INSET สูงลิ่ว 4.40 บาท ชี้กำไรปีนี้ทะลุ 120 ล้านบาท รับยอดขายโต รวมถึงบริการค่าใช้จ่ายได้อย่างมีประสิทธิภาพ
2 ต.ค. 2562

บล.เคจีไอ (ประเทศไทย) ออกบทวิเคราะห์ระบุว่า บริษัท อินฟราเซท จํากัด (มหาชน) หรือ INSET จะมีการ IPO ขายหุ้นเพิ่มทุนแก่ประชาชนทั่วไป จํานวน 146 ล้านหุ้น คิดเป็นสัดส่วน 26.1% ของทุนจดทะเบียนชําระแล้วหลัง IPO จํานวน 560 ล้านหุ้น โดยฝ่ายวิจัยได้ประเมินราคาเหมาะสมของหุ้น INSET ในปี 2562 และ 2563 ไว้เท่ากับ 3.68 และ 4.40 บาทตามลำดับ
ทั้งนี้ เป็นราคาเหมาะสมแบบอนุรักษ์นิยม โดยใช้ PE อ้างอิง 17 เท่า ซึ่งคิดลด 10% จากค่าเฉลี่ย PE อ้างอิงของหุ้น ITEL, AIT, SAMTEL และ CSS ในช่วง 1 ปีที่ผ่านมาที่ 18 เท่า โดยเห็นว่าบริษัททั้ง 4 บริษัทมีการดำเนินธุรกิจใกล้เคียงกับ INSET จึงเหมาะสมที่จะนำมาใช้เพื่อการอ้างอิงระดับ PE ที่อ้างอิงในการเข้าซื้อขายในตลาด mai
โดยภายหลังจาก INSET เข้าจดทะเบียนซื้อขายในตลาดหลักทรัพย์จะส่งผลให้มีการเติบโตอย่างก้าวกระโดด คาดการณ์ผลการดำเนินงานเติบโตอย่างต่อเนื่องตลอดระยะเวลา 2 ปีข้างหน้า คาดว่าในปี 2562 และปี 2563 บริษัทฯ จะมีรายได้ 1,301 ล้านบาท (เพิ่มขึ้น 30% จากงวดเดียวกันของปีก่อน) และ 1,431 ล้านบาท (เพิ่มขึ้น 10% จากงวดเดียวกันของปีก่อน)  ตามลำดับ
พร้อมกันนี้ คาดการณ์กำไรสุทธิสำหรับปี 2562 และ 2563 ไว้ที่ 121 ล้านบาท (เพิ่มขึ้น 28% จากงวดเดียวกันของปีก่อน )และ 145 ล้านบาท (เพิ่มขึ้น 19%จากงวดเดียวกันของปีก่อน) ตามลำดับ ซึ่งมีแรงหนุนสำคัญจากยอดขายที่เติบโตขึ้น ทั้งในส่วนของธุรกิจ data center และmaintenance and services
รวมถึงการบริหารค่าใช้จ่ายได้อย่างมีประสิทธิภาพ ทั้งนี้ บริษัทดำเนินธุรกิจก่อสร้างศูนย์ Data Center และระบบเทคโนโลยีสารสนเทศด้วยประสบการณ์กว่า 13 ปี  และ ณ วันที่ 30 มิถุนายน 2562 บริษัทมีงานในมือรอรับรู้รายได้อีกประมาณ 2,739.65 ล้านบาท
บล.ฟิลลิป(ประเทศไทย) ประเมินว่า ประเมินราคาพื้นฐานปี 2563 ที่ 3.33 บาท อิง PE ที่ 14 เท่า ทางฝ่ายประเมินราคาพื้นฐานของ INSET ที่ 3.33 บาทต่อหุ้น อิง PE 14 เท่า ซึ่งใกล้เคียงกับกลุ่มบริษัทที่ให้บริการเชื่อมต่อระบบเครือข่ายและเทคโนโลยีให้องค์กรต่างๆ (SI) ได้แก่ AIT, SAMTEL, MFEC ซึ่งมีค่า PE เฉลี่ยระหว่าง 12-15 เท่า
อนึ่ง INSET ถือเป็นหนึ่งในผู้ประกอบการที่มีความเชี่ยวชาญในแวดวงของอุตฯ เทคโนโลยีสารสนเทศและการสื่อสารโทรคมนาคมของไทย ด้วยประสบการณ์ที่ยาวนานกว่า 13 ปี แนวโน้มกำไรปี 2562 คาดเติบโต 17.5%จากงวดเดียวกันของปีก่อน และโตต่ออีก 20.3% จากงวดเดียวกันในปี 2563 จากการรับรู้รายได้ตาม Backlog ที่มีอยู่ในมือ และโครงการใหม่ๆ ที่อยู่ระหว่างรอผลการประมูล